|  |
| --- |
|  |

**VILNIAUS UNIVERSITETO ŠIAULIŲ AKADEMIJOS BOTANIKOS SODAS**

**VIRTUALIOS FLORISTINIŲ KOMPOZICIJŲ PARODOS-KONKURSO „KABANTYS PAVASARINIAI SODAI“ NUOSTATAI**

1. **BENDROSIOS NUOSTATOS**

1. Floristinių kompozicijų paroda-konkursas „Kabantys pavasariniai sodai“ nuostatai reglamentuoja:

1.1. kompozicijų parodos-konkurso „Kabantys pavasariniai sodai“ organizavimo tvarką;

1.2. konkurso sąlygas;

1.3. konkurse dalyvaujančių kompozicijų vertinimo tvarką;

1.4. laureatų apdovanojimų tvarką.

1. **TIKSLAS IR UŽDAVINIAI**

2. Parodos-konkurso tikslas – ugdyti aplinkosauginį švietimą, skatinti domėjimąsi pavasario švenčių papročiais ir apeigomis, puoselėti gamtos atgimimo laukimo džiaugsmą, tradicijas ir simboliką lavinant moksleivių kūrybiškumą, suteikiant galimybę savo darbus pristatyti visuomenei.

3. Parodos-konkurso uždaviniai – sudaryti sąlygas aplinkosauginiam švietimui, saviraiškai, bendradarbiavimui, floristikos meno pažinimui.

1. **ORGANIZATORIAI**

4. Parodą-konkursą organizuoja Vilniaus universiteto Šiaulių akademijos Botanikos sodas. Už parodos įgyvendinimą atsakingos: edukatorė-administratorė Lina Šuntaitė-Kruopienė (lina.suntaite-kruopiene@sa.vu.lt) ir botaninių kolekcijų vyresnioji kuratorė Žydrūnė Valainytė.

1. **DALYVIAI**

5. Konkurso dalyviai – Šiaulių miesto bendrojo ugdymo mokyklų, neformaliojo švietimo įstaigų mokiniai ir suaugusieji.

6. Konkurso darbų autoriai vertinami grupėse:

I amžiaus grupė – 7–10 metų;

II amžiaus grupė – 11–18 metų;

III grupė – suaugusieji.

1. **KONKURSO SĄLYGOS**

7. Konkurso tema „Kabantys pavasariniai sodai“.

8. „Kabantys pavasariniai sodai“ turėtų būti pakabinami, sukurti naudojant natūralias gamtines žaliavas (nemažiau 70 proc. visų naudotų medžiagų). Rekomenduojama nenaudoti floristinės oazės, mažinti atliekų susidarymą ir gamybos skatinimą. Būtina atkreipti dėmesį, kad floristinėje kompozicijoje neturėtų būti naudojama gamtinė žaliava iš Lietuvos retųjų ir įtrauktų į raudonąją knygą augalų (pvz.: statusis atgiris, patvankinis pataisiukas, meldinis asiūklis, didysis asiūklis, liekninis beržas, beržas keružis, pajūrinis sotvaras, tyrulinė erika, dygioji slyva, gebenė lipikė ir kiti). Floristinio kūrinio matmenys nėra ribojami.

9. Paroda-konkursas, dėl neapibrėžtumo, sąlygoto COVID-19, vyks virtualioje erdvėje, socialiniame tinkle Facebook, Vilniaus universiteto Šiaulių akademijos Botanikos sodo profilyje.

10. Vienas autorius ar autorių grupė gali sukurti iki dviejų floristinių darbų. Galima pateikti iki trijų kūrinio fotografijų iš vieno floristinio darbo.

11. Kompozicija turi būti nufotografuota ant vientiso foninio pagrindo. Pateiktos floristinio kūrinio fotografijos turi būti estetiškos ir techniškai tvarkingos, tinkamos jų viešinimui socialiniame tinkle Facebook. Iki 2021 m. balandžio 16 d. 10 val. atsiunčiamos fotografijos ir pateikta užpildyta dalyvio anketa (1 priedas).

12. 2021-04-19 – 23 d. vyksta „Kabantys pavasariniai sodai­“ fotografijų paroda.

1. **VERTINIMAS**

13. Floristinės kompozicijos bus vertinamos pagal šias grupes:

13. 1. I amžiaus grupė – 7–10 metų;

13. 2. II amžiaus grupė – 11–18 metų;

13. 3. III grupė – suaugusiųjų.

14. Vertinami tiek individualūs, tiek kolektyviniai mokinių ir suaugusiųjų darbai.

15. Konkursui pateiktas floristinių kompozicijų fotografijas vertina nešališka komisija sudaryta iš Šiaulių miesto floristų ir Botanikos sodo specialistų.

16. Floristinės kompozicijos vertinamos pagal šiuos kriterijus:

16. 1. temos suvokimą ir atskleidimą;

16. 2. aplinkosauginį aspektą;

16. 3. idėjos originalumą;

16. 4. meninę raišką.

17. Parodos-konkurso rezultatai bus skelbiami 2021 m. balandžio 26 d. Botanikos sodo tinklapyje: [www.sa.vu.lt/bs](https://www.sa.vu.lt/sa.vu.lt/bs), Facebook paskyroje: www.facebook.com/SAVUbotanikossodas. Taip pat informuojamas kiekvienas dalyvis atskirai.

1. **APDOVANOJIMAS**

18. Vertinimo komisija iš kiekvienos grupės atrenka laureatus. Nugalėtojų skaičių numato konkurso vertinimo komisija ir organizatoriai.

19. Laureatai apdovanojami Botanikos sodo įsteigtomis atminimo dovanomis, dalyviai – padėkos raštais.

20. Floristinių kompozicijų parodos-konkurso „Kabantys pavasariniai sodai“ nugalėtojų ir dalyvių apdovanojimo vieta ir laikas bus skelbiami Botanikos sodo Facebook socialinėje paskyroje: www.facebook.com/SAVUbotanikossodas. Taip pat informuojamas kiekvienas dalyvis atskirai.

1. **BAIGIAMOSIOS NUOSTATOS**

21. Nuostatai ir informacija apie konkursą ir nugalėtojus skelbiama Botanikos sodo tinklapyje: [www.sa.vu.lt/bs](https://www.sa.vu.lt/sa.vu.lt/bs), Facebook socialinėje paskyroje: www.facebook.com/SAVUbotanikossodas. Taip pat informuojamas kiekvienas dalyvis atskirai.

22. Papildoma informacija teikiama: tel. 865993747, el.p. [lina.suntaite-kruopiene@sa.vu.lt](mailto:lina.suntaite@gmail.com)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

**FLORISTINIŲ KOMPOZICIJŲ PARODA-KONKURSAS**

**„KABANTYS PAVASARINIAI SODAI“**

**DALYVIO ANKETA**

2021-04-19 – 04-26

|  |  |
| --- | --- |
| Dalyvio vardas, pavardė /  dalyvių grupės vardai, pavardės |  |
| Ar sutinkate, kad jūsų vardas būtų skelbiamas viešai prie jūsų darbo nuotraukos Taip/ne |  |
| Amžius / klasė |  |
| Įstaigos pavadinimas |  |
| Kūrybinio darbo pavadinimas |  |
| Darbo atlikimo medžiaga, technika |  |
| Mokytojo (darbo vadovo) vardas, pavardė, darbo el. p. adresas, tel. nr. (neprivaloma) |  |

٭ Anketą pildyti didžiosiomis raidėmis arba kompiuteriu.

٭ Anketą atsiųsti kartu su floristinio darbo fotografijomis.